חתה יסבח סבח

חתה יסבח סבח (תרגום ממרוקאית: "עד שיאיר השחר") היא דרמה ישראלית בבימויו של דוד דרעי ובהפקתו של ערן ריקליס, ששודרה לראשונה בדצמבר 2004 ב-HOT. הסרט זכה בפרס האקדמיה לטלוויזיה לשנת 2005, לדרמה הטובה ביותר ולשחקנית הטובה ביותר (ריימונד אבקסיס). הסרט היה גם אחד מחמשת הסרטים הטובים שהוכרזו בטקס "מסך הזהב 2005" לפי בחירת צופי הטלוויזיה. את התסריט לסרט כתבו דוד דרעי ואורי ויסברוד. הסרט צולם ביישוב ירוחם וזכה להצלחה בפסטיבלים בינלאומיים רבים בהם הוקרן. את שיר הנושא לסרט, "נשבעתי", שרה ריימונד אבקסיס. זהו השיר הראשון שהיא הקליטה בישראל בעברית לבדה. את מילות השיר כתב אורי ויסברוד, והלחן הוא של מלחין הדרמה כולה יונתן בר גיורא.

עלילה 
העלילה מתמקדת בשבוע דרמטי ומכריע בחייה של ליליאן אלמקייס (ריימונד אבקסיס), בעלת סלון כלות בעיירה דרומית. במהלך השבוע מתמודדת ליליאן עם שפיותה ההולכת ומתרופפת של אמה המזדקנת (רוחמה מלכה) שחיה איתה בבית, עם משבר בחיי הנישואין של בתה (יעל אבקסיס) ועם מחזר לא קרוא (אורי גבריאל) שמאיים על בדידותה המזהרת. ליליאן, אישה עקשנית, מטפלת בכל הצרות שנחתו על ראשה על ידי הדחקה, אך בשלב מסוים היא מגלה שהשיטה הזו כבר לא עובדת, וצרותיה רק גדלות.

שחקנים 
ריימונד אבקסיס 
יעל אבקסיס
רוחמה מלכא 
אורי גבריאל 
אבי גרייניק 
לימור פנחס 
שגיא שריקי
פירה קנטר
גלינה סבידנסקי 
יניב חיים

קישורים חיצוניים

 חתה יסבח סבח במונטה קרלו - כתבה על הסרט ב-ynet
 חתה יסבח סבח ב-Jewish Week - ג'ורג' רובינסון כותב על הסרט
 "נשבעתי", שיר הנושא של הסרט מתוך האלבום "תמות" של מלחין הפסקול יונתן בר גיורא

סרטי 2004
סרטים ישראליים
זוכי פרס האקדמיה לטלוויזיה: תוכניות וסדרות
סרטי טלוויזיה ישראליים
סרטים ישראליים משנת 2004